b'\n_START_ARTICLE_\nTridento susirinkimas\n_START_PARAGRAPH_\nTridento susirinkimas \xe2\x80\x93 devynioliktasis visuotinis Katalik\xc5\xb3 Ba\xc5\xbeny\xc4\x8dios susirinkimas, su\xc5\xa1auktas Italijos mieste Tridente (dabar Trentas) 1545 m. ir su pertraukomis vyk\xc4\x99s iki 1563 m.\n_START_SECTION_\nIstorin\xc4\x97s aplinkyb\xc4\x97s\n_START_PARAGRAPH_\nXVI a. pirmojoje pus\xc4\x97je Katalik\xc5\xb3 Ba\xc5\xbeny\xc4\x8dia prad\xc4\x97jo kov\xc4\x85 prie\xc5\xa1 Reformacij\xc4\x85. Iniciatorius \xe2\x80\x93 D\xc5\xbeovanis Moron\xc4\x97. 1540 m. Ignacas Lojola \xc4\xafk\xc5\xabr\xc4\x97 J\xc4\x97zuit\xc5\xb3 ordin\xc4\x85. 1542 m. \xc4\xafsteigtas Vyriausiasis inkvizicijos tribunolas. Tridento susirinkimas, su\xc5\xa1auktas 1545\xe2\x80\x931563 m. (Italijoje), buvo skirtas Reformacijos padariniams \xc4\xafveikti. Susirinkimo nutarimai dav\xc4\x97 prad\xc5\xbei\xc4\x85 kontrreformacijai. Buvo kuriamos dvasinink\xc5\xb3 seminarijos, \xc4\xafvesta grie\xc5\xbeta cenz\xc5\xabra dvasininkams skirtai literat\xc5\xabrai, sudaryti draud\xc5\xbeiam\xc5\xb3 knyg\xc5\xb3 s\xc4\x85ra\xc5\xa1ai._NEWLINE_Katalik\xc5\xb3 pastangomis kataliki\xc5\xa1komis valstyb\xc4\x97mis liko Ispanija, Portugalija, Italija, Lenkija, Lietuva, dalis Vokietijos.'